แอดวานซ์กำไร2หมื่นล้านเติบโต20%
แอดวานซ์ อินโฟร์ เซอร์วิส หรือ เอไอเอส อวดกำไรปี 53 จำนวน 2.05 หมื่นล้านบาท เพิ่มขึ้น 20% จากปี 2552&nbsp; บริษัท แอดวานซ์ อินโฟร์ เซอร์วิส (ADVANC) กำไรสุทธิงวดปี 2553 สิ้นสุดวันที่ 30 ธ.ค.มีกำไรสุทธิ 20,547.44 ล้านบาท กำไรต่อหุ้น 6.93 บาท เพิ่มขึ้น&nbsp; 3,492.07 ล้านบาท หรือ&nbsp; 20.47% จากช่วงเดียวกันของปี 2552 ที่มีกำไรสุทธิ 17,055.37 ล้านบาท กำไรต่อหุ้น 5.76 บาท&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;สาเหตุที่กำไรเพิ่มขึ้น มีปัจจัยสำคัญมาจากการเติบโตของการใช้บริการด้านข้อมูลการขายอุปกรณ์สมาร์ทโฟน และการฟื้นตัวทางเศรษฐกิจอีกทั้งภาวะการแข่งขันที่ไม่รุนแรงและการบริหารจัดการอย่างมีประสิทธิภาพ มีส่วนช่วยให้ค่าใช้จ่ายในการดำเนินการลดลง ส่งผลให้รายได้จากการให้บริการ ไม่รวมรายได้จากค่าเชื่อมโยงเครือข่าย เพิ่มขึ้น 7.9% เป็น 87,852 ล้านบาท ในปี 2553 จาก 81,442 ล้านบาท ในปี 2552 เนื่องจากการเติบโตของรายได้จากการให้บริการด้านข้อมูลการใช้บริการเสียงในประเทศและรายได้จากการบริการโรมมิ่งต่างประเทศซึ่งเป็นไปตามภาวะการฟื้นตัวทางเศรษฐกิจ โดยที่รายได้จากการให้บริการข้อมูล เพิ่มขึ้น 30.5% เป็น 15
11 ก.พ. 2554

แอดวานซ์ อินโฟร์ เซอร์วิส หรือ เอไอเอส อวดกำไรปี 53 จำนวน 2.05 หมื่นล้านบาท เพิ่มขึ้น 20% จากปี 2552  บริษัท แอดวานซ์ อินโฟร์ เซอร์วิส (ADVANC) กำไรสุทธิงวดปี 2553 สิ้นสุดวันที่ 30 ธ.ค.มีกำไรสุทธิ 20,547.44 ล้านบาท กำไรต่อหุ้น 6.93 บาท เพิ่มขึ้น  3,492.07 ล้านบาท หรือ  20.47% จากช่วงเดียวกันของปี 2552 ที่มีกำไรสุทธิ 17,055.37 ล้านบาท กำไรต่อหุ้น 5.76 บาท            สาเหตุที่กำไรเพิ่มขึ้น มีปัจจัยสำคัญมาจากการเติบโตของการใช้บริการด้านข้อมูลการขายอุปกรณ์สมาร์ทโฟน และการฟื้นตัวทางเศรษฐกิจอีกทั้งภาวะการแข่งขันที่ไม่รุนแรงและการบริหารจัดการอย่างมีประสิทธิภาพ มีส่วนช่วยให้ค่าใช้จ่ายในการดำเนินการลดลง ส่งผลให้รายได้จากการให้บริการ ไม่รวมรายได้จากค่าเชื่อมโยงเครือข่าย เพิ่มขึ้น 7.9% เป็น 87,852 ล้านบาท ในปี 2553 จาก 81,442 ล้านบาท ในปี 2552 เนื่องจากการเติบโตของรายได้จากการให้บริการด้านข้อมูลการใช้บริการเสียงในประเทศและรายได้จากการบริการโรมมิ่งต่างประเทศซึ่งเป็นไปตามภาวะการฟื้นตัวทางเศรษฐกิจ โดยที่รายได้จากการให้บริการข้อมูล เพิ่มขึ้น 30.5% เป็น 15,040 ล้านบาท           ในขณะที่รายได้จากการให้บริการเสียง เพิ่มขึ้น 3.5% เป็น 66,278 ล้านบาทและรายได้จากบริการโรมมิ่งต่างประเทศ จำนวน 2,703 ล้านบาท เพิ่มขึ้น 15.4% จากปีก่อนนอกจากนี้การขายอุปกรณ์สมาร์ทโฟนที่เพิ่มขึ้นยังมีส่วนทำให้รายได้จากการขายเพิ่มสูงขึ้นเป็น 8,954ล้านบาท หรือเพิ่มขึ้น 34.9% จากปี 2552           ขณะที่ต้นทุนการให้บริการและการขาย ไม่รวมรายได้จากค่าเชื่อมโยงเครือข่าย ในปี 2553 มีจำนวน 25,625 ล้านบาท ลดลง 4.8% เมื่อเปรียบเทียบกับปี 2552 ที่มีจำนวน 26,929 ล้านบาท เนื่องจากการลดลงของค่าตัดจำหน่ายโครงข่าย การควบคุมค่าซ่อมบำรุงโครงข่าย และต้นทุนการให้บริการอื่นๆที่ลดลง เป็นผลมาจากช่องทางการเติมเงินอิเล็กทรอนิกส์ซึ่งมีส่วนทำให้ค่าใช้จ่ายบัตรเติมเงินลดลง            ค่าใช้จ่ายในการขายและบริหาร ลดลง 2.3% เป็น 9,812 ล้านบาท ในปี 2553 จาก 10,047 ล้านบาท  ในปี 2552 เนื่องจากการลดลงของค่าใช้จ่ายทางการตลาด และค่าใช้จ่ายการตั้งสำรองหนี้สงสัยจะสูญโดยค่าใช้จ่ายทางการตลาดลดลง 13.8% จากปีก่อน เนื่องจากภาวะการแข่งขันที่ไม่รุนแรงส่วนการตั้งสำรองหนี้สงสัยจะสูญในปี 2553 อยู่ที่ 2.5% ของรายได้ลูกค้าระบบรายเดือน ลดลงจาก 3.7% ในปี 2552 เนื่องจากการพัฒนาคุณภาพบริการของช่องทางจัดจำหน่ายซึ่งมีส่วนช่วยเพิ่มจำนวนลูกค้าแบบรายเดือนที่มีคุณภาพได้มากขึ้น